Hagnaður varð af rekstri Orkuveitu Reykjavíkur á fyrstu sex mánuðum þessa ár um 3,7 milljarða króna eftir skatta og gjöld . Samkvæmt efnahagsreikningi námu eignir 279 milljörðum króna í lok tímabilsins . Eigið fé nam 62.184 milljónum kr. í loktímabilsins og er eiginfjárhlutfall samstæðunnar 22,2% . „ Rekstrarhagnaður Orkuveitunnar fyrir fjármagnsliði ( EBIT ) fyrri hluta ársins 2013 nam 8,9 milljörðum króna en var 8,1 milljarður á sama tímabili 2012 . Aðhald í rekstri fyrirtækisins er enn að skila lækkuðum kostnaði við rekstur þess og hefur launakostnaður og annar rekstrarkostnaður lækkað um 173 milljónir frá fyrra ári . Ytri þættir hafa ýmist verið hagstæðir eða óhagstæðir á tímabilinu , “ segir í tilkynningu frá OR . Þá segir að gengisþróun hafi verið hagstæð fyrir Orkuveituna en álverð er mjög lágt og hefur það neikvæð áhrif á fjármagnsliði uppgjörsins .